
Отменена с Решение №61 от Протокол №7 / 26.05.2022 г.                     


ТАРИФА ЗА ТАКСИТЕ ЗА ВОДОВЗЕМАНЕ И ЗА ПОЛЗВАНЕ НА ВОДЕН ОБЕКТ –                 
                             ПУБЛИЧНА ОБЩИНСКА СОБСТВЕНОСТ НА ТЕРИТОРИЯТА НА ОБЩИНА ПИРДОП

Глава първа 
ОБЩИ ПОЛОЖЕНИЯ
	Чл. 1. С тарифата се определя размера на таксите за правото на ползване и водовземане от води, включително язовири и микроязовири – публична общинска собственост. 

	Чл. 2. Целта на тази тарифа е: 

1. осигуряване на приноса на водоползвателите към възстановяване на разходите за водни услуги, и 

2. осигуряване на икономически стимули за ефективно използване на водите.

	Чл. 3. (1) Таксите за водовземане от повърхностни води – публична общинска собственост се определят на база отнетия обем вода и в зависимост от целта на използване на водата. 
(2) За ползване на собствено съоръжение и за отчитане на възстановяването на разходите за околна среда и/или ресурсните разходи се определя корекционен коефициент за завишаване на таксата :
К1 – за водовземане – при самостоятелно водоснабдяване (чрез собствени водовземни съоръжения) – 1,001;

	Чл. 4. (1) Отнетият при водовземането обем вода се измерва посредством отговарящи на нормативните изисквания измервателни устройства.
	(2) В случаите на повреда или несертифициране на измервателните устройства за изчисляване на таксата за водовземане се вземат разрешените в разрешителното количества. 
	(3) До монтиране на отговарящи на нормативните изисквания измервателни устройства или при техническа невъзможност за монтиране, поддръжка и контрол на измервателни устройства при водовземане от повърхностни води таксата за водовземане се определя на базата на максимално разрешеното годишно водно количество в разрешителното. 
	(4) В случаите, в които не са монтирани водомерни устройства за разделно измерване на използваните води за цели, за които се дължат такси с различен размер, таксата за общото използвано количество се изчислява на базата на най-високата стойност по тарифата за разрешеното водовземане. 

	Чл. 5. (1) Ежегодно до 31 януари на следващата година титулярите на разрешителните, представят информация за изчисляване на дължимата такса по образец, утвърден от министъра на околната среда и водите и обявен на интернет страниците на басейновите дирекции и на Министерството на околната среда и водите. 
	(2) Образецът по ал. 1 съдържа данните съгласно показателите, определени в разрешителното, и размерите, определени в глави втора и трета от тарифата.
	(3) В срок един месец от получаване на данните по ал. 1, Кмета на община Пирдоп или упълномощено  от него длъжностно лице извършва проверка на информацията и съответствието й с резултатите от собствения мониторинг, показанията на измервателните устройства и резултатите от извършения през годината контрол. 
	(4) При съответствие на информацията по ал. 1, Кмета на община Пирдоп или упълномощено от него длъжностно лице уведомява писмено титуляря на разрешителното за размера на дължимата такса, срока за заплащането й и сметката, по която таксата следва да бъде заплатена. 
(5) При несъответствие на параметрите, по които е определен размерът на таксата, Кмета на община Пирдоп назначава нарочна проверка за установяване на обстоятелствата и определяне размера на дължимата такса. 

Глава втора

ИЗЧИСЛЯВАНЕ НА ТАКСАТА ЗА ВОДОВЗЕМАНЕ

	Чл. 6. (1) Таксата за водовземане от повърхностни води, освен в случаите на водовземане от повърхностни води с цел електропроизводство водно електрическа централа /ВЕЦ/, се определя по следната формула: 
Т = Е x W, където: 
Т -  размерът на дължимата годишна такса - в лв.; 
Е - единичният размер на таксата в зависимост от целта, за която ще бъде ползвана черпената вода, съгласно таблиците по чл. 8 - лв./куб. м; 
W - е размерът на ползвания годишен воден обем - куб. м; 
(2) Таксата за водовземане от повърхностни води за производство на електроенергия от ВЕЦ се определя по следната формула: 
Т = Е x W x К, където: 
Т - размерът на дължимата такса - лв.; 
Е - единичният размер на таксата - лв./куб. м; 

	№ по ред
	Цел на ползване на водата
	Еденичен размер на таксата (лв./куб.м.)


	
	
	01.01.2017г.
	01.01.2019г.
	01.01.2021г.

	1
	Производство на електроенергия от ВЕЦ, която използва води от воден обект със сезонно, годишно или многогодишно изравняване на оттока
	0,0016
	0,0017
	0,0018

	2
	Производство на електроенергия от ВЕЦ във всички останали случаи
	0,002
	0,003
	0,005



W - размерът на ползвания годишен воден обем - куб. м; 
К - корекционният коефициент, получен при разделянето на нетния пад на ВЕЦ на 450. 
(2) При самостоятелно водоснабдяване (чрез собствени водовземни съоръжения) таксата за водовземане по ал. 1 се умножава с корекционен коефициент К1 = 1,001.
Чл. 7. (1) За съществуващи ВЕЦ, за които няма техническа възможност за монтиране на измервателно устройство, размерът на ползвания годишен воден обем се определя чрез изчисление на базата на специфичния разход на вода за производство на 1 kWh (куб.м/kWh) и общо произведената електрическа енергия. 
	(2) При определяне на ползвания воден обем специфичният разход на всяка турбина се посочва в разрешителното и на всеки 5 години се извършва актуализация на коефициента от акредитирана лаборатория, след което се изменя разрешителното по отношение на този параметър. 
(3) Водните обеми, използвани при работа на помпено-акумулиращ режим, се определят чрез изчисляване на изразходваната електрическа енергия и специфичния разход на електрическа енергия за изпомпване на 1 куб. м вода. 

	Чл. 8. (1) Единичният размер на таксата за водовземане от повърхностни води се определя съгласно следната таблица: 
	№ по ред
	Цел на ползване на водата
	Единичен размер на таксата (лв./куб.м.)


	
	
	01.01.2017г.
	01.01.2019г.
	01.01.2021г.

	1
	Самостоятелно водоснабдяване за напояване на земеделски култури
	0,0014
	0,0019
	0,0023

	2
	Обществено водоснабдяване за напояване на земеделски култури
	0,0012
	0,0013
	0,0015

	3
	Промишлено водоснабдяване
	0,06
	0,065
	0,07

	4
	Водоснабдяване за  други цели
	0,09
	0,095
	0,11

	
	Водоснабдяване за охлаждане на производствени машини и съоръжения в процеса на работата им
	0,0003
	0,0004
	0,0005

	5
	Водоснабдяване за аквакултури
	0,001
	0,002
	0,003

	6
	Водоснабяване за животновъдство
	0,003
	0,006
	0,008



Глава трета 

ИЗЧИСЛЯВАНЕ НА ТАКСАТА ЗА ПОЛЗВАНЕ НА ВОДЕН ОБЕКТ

	Чл. 9. Единичният размер на таксата за ползване на воден обект за изземване на наносни отложения е 2,55 лв./куб. м.  иззет наносен материал от водния обект. 

Глава четвърта 

ЗАПЛАЩАНЕ НА ТАКСИТЕ

	Чл. 10.  (1) Таксите за водовземане, за ползване на воден обект са годишни и се заплащат не по-късно от 31 март на следващата година и  авансово плащане в размер на 30% за всяка година.
(2) В случай че таксата по ал. 1 се внася по банкова сметка на Общината на няколко вноски, в рамките на годината, титулярят на разрешителното прави изравнителна вноска до 31 март на следващата година и представя пред Кмета на Общината справка за направените вноски и копие на платежните документи, доказващи извършването на плащанията. 

	Чл. 11. (1) Таксите се заплащат от титулярите на разрешителните по банкова сметка на Общината за разрешителни за водовземане и/или ползване от/на воден обект, включително язовири и микроязовири - публична общинска собственост.
(2) При всяко плащане титулярят на разрешителното изпраща на органа, издал разрешителното копие от платежния документ.
(2) При всяко плащане копие от платежния документ се изпраща на органа, издал разрешителното. 

	Чл. 12. В платежните документи за превода на сумите по съответната банкова сметка задължително се изписва номерът на разрешителното, периодът, за който се внася таксата, основанието за плащане (видът на таксата), както и, че таксата е по Закона за водите. 
	Чл. 13. Лицата, поискали издаване на разрешително и титулярите на заварени разрешителни заплащат дължимите такси независимо от етапа, на който се намира процедурата за изменение, продължаване на срока или преиздаване на разрешителното.

ДОПЪЛНИТЕЛНА РАЗПОРЕДБА

	§ 1. По смисъла на тарифата целите на ползване на водата са: 

1. "Промишлено водоснабдяване" - когато черпената вода се използва за дейности, свързани с добив и преработка на суровини и материали и/или производство на готова продукция. 

2. "Охлаждане" - когато повърхностна вода се използва за охлаждане на машини и съоръжения в процеса 3а работата им. 

3. "Напояване на земеделски култури" - когато черпената вода се използва за подобряване на водния режим на почвата и земеделските култури, изпитващи в естествени условия недостиг на влага; напояването на земеделските култури не включва поливане на трева и декоративни растения в индустриални и други стопански обекти;

4. "Водоснабдяване за животновъдство" - когато отнетата вода се използва в дейности, свързани с развъждането и отглеждането на животни. 

5. "Водоснабдяване за аквакултури" - когато отнетата вода се използва в дейности, свързани с развъждането и отглеждането на риби и други водни организми. 

6. "Водоснабдяване за други цели" - когато черпената вода се използва за всички други цели извън изрично посочените в т. 1 – 5, включително за добив на топлинна енергия с цел отопление на сгради, поливане на трева и други декоративни растения в индустриални и в други стопански обекти, миене на площадки и др.;
В "други цели" не се включва бутилиране на натурална минерална вода и/или газирани и други напитки, в състава на които се включва минерална вода. 

ПРЕХОДНИ РАЗПОРЕДБИ

	Настоящата Тарифа е приета с Решение № 67 на заседание на Общински съвет - Пирдоп, проведено на 25.05.2017г.,  Протокол № 7 / 25.05.2017 година.


								ПРЕДСЕДАТЕЛ НА ОбС- ПИРДОП:  (п)

